b'\n_START_ARTICLE_\nVilniaus universiteto Matematikos ir informatikos institutas\n_START_PARAGRAPH_\nVU Matematikos ir informatikos institutas (sutr. MII) \xe2\x80\x93 buv\xc4\x99s Vilniaus universiteto kamieninis padalinys.\n_START_SECTION_\nIstorija\n_START_PARAGRAPH_\nInstituto \xc4\xafk\xc5\xabrimo data laikoma 1956 m. spalio 1 d., kai buvo panaikintas Lietuvos moksl\xc5\xb3 akademijos Fizikos ir technikos institutas, ir \xc4\xafkurti trys nauji institutai: Statybos ir architekt\xc5\xabros institutas, Energetikos ir elektrotechnikos institutas ir Fizikos ir matematikos institutas. Pastarasis institutas laikomas Matematikos ir informatikos instituto pirmtaku. Jo direktoriumi buvo paskirtas akademikas Adolfas Jucys._NEWLINE_1977 m. sausio 1 d. institutas suskaidytas \xc4\xaf Fizikos institut\xc4\x85 ir Matematikos ir kibernetikos institut\xc4\x85. 1990 m. liepos 9 d. pervadintas \xc4\xaf Matematikos ir informatikos institut\xc4\x85. 2010 m. spalio 1 d. Matematikos ir informatikos institutas prijungtas prie Vilniaus universiteto._NEWLINE_2018 m. sausio 1 d. sujungtas su Vilniaus universiteto Matematikos ir informatikos fakultetu.'